**BUJ KÖZSÉG ÖNKORMÁNYZAT KÉPVISELŐ-TESTÜLETÉNEK**

**14/2013. (XII.1.) önkormányzati rendelete**

**gyermekétkeztetési étkezési térítési díjak megállapításáról**

( egységes szerkezetben a 12/2013.(X.01.) önkormányzati rendelettel)

Buj Község Önkormányzat Képviselő-testülete az Alaptörvény 32. cikk (2) bekezdésében

biztosított feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29.§ (1) és a 151.§ (2a) bekezdésekben kapott

felhatalmazása alapján az alábbi rendeletet alkotja.

1. § (1) A rendelet hatálya kiterjed Buj község közigazgatási területén a gyermekek napközbeni ellátását biztosító költségvetési szervekbe (óvoda, általános iskola) járó gyermekekre.

2. §(1) Buj község Önkormányzata a községi konyhán keresztül biztosítja a településen az óvodai, iskolai gyermekélelmezést, továbbá a munkahelyi étkeztetéssel kapcsolatos feladatokat.

(2) A gyermekek napközbeni ellátását biztosító intézményben az alapellátások keretébe tartozó szolgáltatások közül az étkeztetésért az önkormányzat intézményi térítési díjat állapít meg, melynek alapja az élelmezés nyersanyagköltségének egy ellátottra jutó napi összege.

(3) Az óvodában egész napos ellátást igénybevevők esetén az étkezés igénybevétele kötelező.

(4) Nem vonatkoznak a (3) bekezdésben foglaltak arra a gyermekre, akinek betegsége miatt olyan speciális étrendre van szüksége, amely részére az étkeztetés keretén belül nem biztosítható.

(5) Az étkezés igénybevételére irányuló kérelmet az egész napos ellátást igénybe nem vevő

óvodások és iskolai tanulók esetében be kell nyújtani.

(6) Az étkezés igénybevétele átmenetileg lemondható az igénybevevő

a) betegsége,

b) szabadsága,

c) a családtagjaival közös programban részvétele miatt.

(7) Az étkezést a lemondással érintett napot megelőző nap délután 14 órájáig kell írásban vagy telefonon lemondani. Lemondás bejelentése esetén a távolmaradás idejére a fizetésre kötelezett a bejelentést követő naptól mentesül a térítési díj fizetésének kötelezettsége alól. Kivételes esetben az adott napon reggel 8 óráig is lemondható az étkezés.

(8) Az egész napos ellátást igénybe nem vevő óvodások és iskolai tanulók étkezése az igénybevevő vagy törvényes képviselőjének az intézményvezetőhöz intézett írásbeli nyilatkozatával szűnik meg.

(10) Az igénybevétel megszűnésének hatálya a nyilatkozat benyújtását követő nap.

3. §

(1) Intézményi térítési díj napi összegét e rendelet 1. melléklete tartalmazza.

(2) Az (1) bekezdés szerinti intézményi térítési díjakból a Gyvt 151.§ (5) bekezdésében megjelölt normatív (kötelező) kedvezményeket biztosítani kell. A normatív (kötelező) kedvezményeken túl – a gyermek egyéni rászorultsága alapján – az önkormányzat további kedvezményt nem állapít meg.

(3) Az élelmezési ráfordítások év közben bekövetkezett növekedése miatt az intézmény

fenntartója évente egy alkalommal, december 15. napjáig a térítési díjakat felülvizsgálhatja.

(4) Ha a fizetésre kötelezett a szokásos módon és határidőre a térítési díjat nem rendezi, úgy az intézmény vezetője köteles a kötelezettet írásban felszólítani a térítési díj hátralék befizetésére, valamint a mulasztás következményeire.

(5) Ha az (4) bekezdés szerinti intézkedés nem vezetett eredményre, az intézmény vezetője negyedévenként összesítésben köteles jelenteni a hátralékosok nevét, a hátralék összegét a Polgármesteri Hivatal Jegyzőjének, aki intézkedik annak behajtása iránt.

(6) Meg kell szüntetni az étkezést, ha az igénybevevő:

a) tanulói jogviszonya, illetve óvodai ellátása az intézményben megszűnt, vagy

b) 60 napon túli fizetési kötelezettsége keletkezett.

(7) Az étkezésért fizetendő térítési díjat egy hónapi időtartamra vetítve, utólag kell megfizetni

minden tárgyhónapot követő hónap 5. napján.

Záró rendelkezések

4.§

(1) Rendelet 2013.december 1. napján lép hatályba.

Barta Miklós Ferenc sk. Dr. Németh Károly sk.

polgármester jegyző

1.melléklet

**Térítési díj 2013. december 1 –től(Áfa 27%)**

**Térítési Díj**

**szülő fizet**

**(1) Egységes Bölcsődés: 272 F**

**(2) Óvoda: 243.- Ft + 66.- Ft (ÁFA)= 309.- Ft**

Gyev nem fizet

3v több gyerek, tartós beteg 50%-ot 155.- Ft

**(3) Napközi**: ***1-8 évfolyam***

**290.- Ft + 78.- Ft (ÁFA)= 368.- Ft**

Gyev nem fizet

3 v több gyerek, tartós beteg 50 %-ot 184.- Ft

**(4) Csak ebéd: 1-8 évfolyam 206.- Ft + 56.- Ft (ÁFA) =262.- Ft**

**Gyev nem fizet**

3 v több gyerek, tartós beteg 50 %-ot 131.- Ft

Részletes indokolás

Az 1. §-hoz

A rendelet hatályáról rendelkezik.

A 2. §-hoz

Az étkezés lemondásának szabályait szabályozza.

A 3.§-hoz

Az étkezési térítési díj hátralék esetén ellátandó feladatokat illetve az étkezés megszüntetésének eseteit szabályozza.

A 4.§-hoz

A rendelet hatályba lépésének időpontját tartalmazza.